Gaya Zakry

Gaya Zakry merupakan seorang pelakon dan penyanyi lagu Melayu yang aktif sekitar akhir 1970an Dan awal Tahun 1980-an.

Biografi
Lahir dalam keluarga seni, anak kepada seorang ahli muzik dan juga ibunya seorang penyanyi 40an Gaya Zakry bukan asing lagi dengan kegiatan seni dari sejak kecil, seperti menyanyi dan bermain muzik. 

Titik mulanya dalam bidang seni suara apabila beliau menjadi penyanyi utama dalam sebuah band di LLN (Lembaga Letrik Negara) yang diberi nama 'Band Kilat' dan sering diundang ke radio (RTM) untuk membuat persembahan. Dari situ beliau mula bertapak ke bidang senisuara.
Dan pada 1979 beliau hadir pada ujibakat suara di syarikat EMI dan beberapa bulan kemudian beliau dilamar mengikat kontrak dengan syarikat rakaman EMI (Malaysia) untuk selama 3 tahun dan berjaya merakamkan 3 album.

Beliau juga melebarkan sayap ke layar perak apabila allahyarham M. Amin (Sabah Filem) melamarnya untuk belakon didalam filem arahannya Kisah Seorang Biduan 1979, dan allahyarham Ed Osmera didalam filem Ribut Di Hujung Senja pada tahun 1982. Sebelum berlakon filem, beliau juga sering diundang berlakon drama TV.

Bagaimanapun sewaktu kemuncak kepopularitinya beliau menimbulkan kejutan kepada para peminatnya apabila mengambil keputusan untuk mengundur diri dari industri hiburan tanah air dan mengambil keputusan untuk melanjutkan pelajaran. Kini Gaya Zakry adalah seorang usahawan wanita yang berjaya. Namun sebagai insan seni beliau masih merindui dunia seni dan juga sering membuat persembahan undangan.

Diskografi

1980 (EMI) : Derita Hati Ku Tanggung Sendiri - Gubahan Muzik/Penerbit: S.Atan
 Jangan Salahkan Orang Lain
 Derita Hati KuTanggung Sendiri 
 Jika Kau Belum Berteman
 Tiada Guna Berjauh Hati
 Kesedaran
 Di Samping Dia
 Aku Tak Dapat Melupakan Mu
 Bunga Mawar
 Joget Merindu Kasih
 Rintihan

1981 (EMI) : Biarkan Aku Bahagia - Gubahan Muzik/Penerbit: S.Atan
 Masih Ragukah Sayang
 Kabut Senja
 Biarkan Aku Bahgia
 Aku Terpedaya
 Teruna Pilihanku
 Kisahku Sebagai Penyanyi
 Keindahan (Dalam Kenangan)
 Tali Cinta
 Sebuah Impian
 Tari Bunga Rampai

1982 (EMI) : Asmara - Gubahan Muzik/Penerbit: Omar Taib
 Terkenang Terbayang
 Asmara
 Bila Jauh DariMu
 Ke Pantai Bahagia
 Sebuah Harapan
 Kasih Sayang
 Bila Mata Bertentangan
 Seloka Asmara
 Suatu Kerelaan
 Apakah Yang Kau Cari

Filemografi

Rujukan

Pautan luar
 Gaya Zakry di 7digital
 Gaya Zakry di Sinema Malaysia
 Petikan album Gaya Zakry 10 saat.

Penyanyi wanita Malaysia
Orang hidup